**NÕUSOLEK ISIKUANDMETE TÖÖTLEMISEKS**

**Isikuandmete vastutav töötleja:** Tallinna Pääsküla Kool (edaspidi *kool*), Vikerkaare 10 Tallinn 10921, telefon: 677 7499, paaskyla.info@paaskyla.edu.ee

**Lapse** nimi , isikukood ...................................

**Lapsevanema või muu hooldusõigusega isiku** (edaspidi *lapsevanem*) nimi ...........................................

……………………………………………………………………………………………………………

**Lapse andmed**

Annan koolile nõusoleku avalikustada oma lapse järgmisi isikuandmeid järgmistel eesmärkidel (tehke sobivatesse ruutudesse märge):

lapse nimi

*Avalikustamise eesmärk on jagada teavet kooli tegevuse, nt huviringide, võistluste ja etenduste kohta ning tunnustada last tubli saavutuse, nt olümpiaadi võitmise või võistlusel auhinnalise koha saamise eest*.

lapse foto

*Avalikustamise eesmärk on jagada teavet kooli tegevuse kohta ning tunnustada last tubli saavutuse eest.*

klassifoto

*Avalikustamise eesmärk on säilitada fotot kooli arhiivis*.

video lapsest

*Avalikustamise eesmärk on jagada teavet kooli tegevuse kohta ning tunnustada last tubli saavutuse eest või teha ülekandeid kooliüritustest.*

lapse koolitööd ja nende salvestused

*Avalikustamise eesmärk on tunnustada heade saavutuste eest ja kajastada kooli tegevust.*

kooli huviringides tehtud tööd ja nende salvestused

*Avalikustamise eesmärk on tunnustada heade saavutuste eest ja kajastada huviringide tegevust.*

Luban neid andmeid avalikustada:

kooli ruumides *(nt stend, riiul jms)*

kooli veebilehel

kooli Facebooki-lehel või muus sotsiaalmeediakanalis *(nt Instagram, kooli leht ”Tahvel”, blogi, Youtube)*

kooli trükistes *(nt raamat, voldik)*

ajakirjanduses

Tallinna Haridusameti aastaraamatus

Annan koolile nõusoleku luua minu lapsele õppeotstarbeks kooli e-posti aadress G Suite for Education keskkonnas (eesnimi.perenimi@paaskyla.edu.ee).  
*Õpilase e-posti aadress kustutatakse pärast koolist lahkumist/lõpetamist*

**Eriliigilised isikuandmed**

Annan koolile nõusoleku töödelda oma alaealise lapse terviseandmeid tema elu ja tervise kaitseks (terviseseisund, mille tõttu võib laps vajada abi ravimite võtmisel või ei saa osaleda mõnes tegevuses, nt kehalise kasvatuse tunnis).

*Lapse terviseandmete töötlemise eesmärk on lapse elu ja tervise kaitse ning turvalise keskkonna tagamine koolis.*

**Eriliigilised isikuandmed**

Annan koolile nõusoleku oma lapse õpi- ja käitumisraskuste ilmnemisel andmeid töödelda õppe paremaks korraldamiseks (maakondliku nõustamiskomisjoni otsus või õppenõustaja soovitus).

*Lapse terviseandmete töötlemise eesmärk on lapse elu ja tervise kaitse ning turvalise keskkonna tagamine koolis.*

# Andmekaitsetingimused nõusoleku alusel isikuandmete töötlemise korral

1. **Õiguslik alus**

Andmete töötlemise õiguslik alus on nõusolek. NB! Kõigi ülejäänud andmete töötlemine, mida kool lapsevanemalt nõuab, toimub õigusaktidega sätestatud kohustuste täitmiseks.

# Lapsevanema õigused

* 1. **Nõusoleku tagasivõtmine**

Lapsevanemal on õigus nõusolek igal ajal tagasi võtta. Nõusoleku tagasivõtmiseks tuleb lapsevanemal esitada koolile avaldus ja märkida ära, milliste andmete töötlemise nõusoleku ta tagasi võtab.

# Andmete saamine, parandamine, piiramine ja kustutamine

* + 1. Lapsevanemal on õigus saada koolilt kõiki andmeid, mida kool tema alaealise lapse kohta nõusoleku alusel töötleb.
    2. Kool parandab või kustutab nõusoleku alusel töödeldavaid isikuandmeid lapsevanema taotluse alusel. Taotlus tuleb esitada e-posti aadressil [paaskyla.info@paaskyla.edu.ee.](mailto:paaskyla.info@paaskyla.edu.ee.)
    3. Kool vastab kõigile lapsevanema õigustega seotud pöördumistele esimesel võimalusel või kuni 30 päeva jooksul. Kui lapsevanema pöördumine on selgelt põhjendamatu või ülemäärane, on koolil õigus jätta see täitmata või nõuda täitmise eest mõistlikku tasu.

# Andmete avalikustamine ja edastamine

* 1. Kool on kohustatud avaldama lapse ja lapsevanema isikuandmeid kolmandatele isikutele ainult seaduses sätestatud juhtudel.
  2. Koolielu kajastamise eesmärgil avalikustatakse andmed kooli veebilehel või Facebookis piiramatule hulgale kolmandatele isikutele.

# Andmete säilitamine

* 1. Nõusoleku alusel avalikustatavaid andmeid säilitatakse nõusoleku tagasivõtmiseni. Avalikustamata andmed kustutatakse pärast nõusoleku tagasivõtmist. Avalikustatud andmeid ei kustutata, kui see on tehniliselt võimatu (nt aastaraamatud) või kui vanem seda ei nõua (e- keskkonnad).
  2. Eriliigilisi andmeid ja vanemate kontaktandmeid säilitatakse nõusoleku tagasivõtmiseni või seni, kuni laps on kooli õpilane. Pärast seda andmed kustutatakse (hävitatakse).
  3. Nõusolekut säilitatakse 2 aastat andmete töötlemise lõpetamisest.

# Turvalisus

* 1. Avalikustatud andmetele pääsevad ligi kõik, kes kasutavad keskkonda, kus kool andmeid avalikustab.
  2. Kooli veebileht on kaitstud otsiroboti vastase tõkkega, et isikuandmed oleksid otsingumootoritele kättesaamatud.
  3. Kinnisele keskkonnale pääsevad ligi üksnes grupi liikmed või keskkonna kasutajad.
  4. Lapsevanema e-posti aadress on kättesaadav kooli juhtkonnale ja töötajatele, kes vajavad neid oma tööülesannete täitmiseks.
  5. Lapse eriliigilised isikuandmed on kättesaadavad üksnes neile kooli töötajatele, kellel on neid vaja, et tagada lapse tervise kaitse. Lapse eriliigilisi andmeid töödeldakse üksnes paberil. Eriliigilisi andmeid hoitakse lukustatud kapis.

# Kõigi andmetöötluse kohta tekkivate küsimuste või muredega on lapsevanemal võimalik pöörduda kooli andmekaitse kontaktisiku poole e-posti aadressil [haridustehnoloog @paaskyla.edu.ee](mailto:haridustehnoloog%20@paaskyla.edu.ee%20) või kooli üld e-posti aadressil [paaskyla.info@paaskyla.edu.ee](mailto:paaskyla.info@paaskyla.edu.ee)

1. **Lapsevanemal on õigus pöörduda Andmekaitse Inspektsiooni või kohtu poole, kui ta leiab, et andmete töötlemisel on rikutud tema või tema lapse õigusi.**
2. **Tallinna linna ja Tallinna Pääsküla Kooli andmekaitse tingimused on kättesaadavad kooli veebilehelt: https://paaskyla.tln.edu.ee/menu\_koolist/andmekaitse.php**

Kinnitan, et olen andmekaitsetingimustega tutvunud:

allkiri kuupäev